ประกาศกรมการค้าต่างประเทศประกาศกรมการค้าต่างประเทศเรื่องเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นพ.ศ. ๒๕๕๕ ตามที่ได้มีประกาศคณะกรรมการพิจารณามาตรการปกป้อง เรื่องมาตรการปกป้องจากการนำเข้าสินค้าบล็อกแก้วที่เพิ่มขึ้น พ.ศ. ๒๕๕๔ ลงวันที่ ๓สิงหาคม พ.ศ. ๒๕๕๔ ให้เรียกเก็บอากรปกป้องสำหรับการนำเข้าสินค้าบล็อกแก้วซึ่งมีลักษณะเป็นก้อนสี่เหลี่ยมใช้ตกแต่งอาคารสถานที่ภายใต้พิกัดอัตราศุลกากรประเภทที่ ๗๐๑๖.๙๐๐๐โดยมีผลใช้บังคับตั้งแต่วันที่ ๑๘ สิงหาคม พ.ศ. ๒๕๕๔ จนถึงวันที่ ๑๔ มกราคม พ.ศ.๒๕๕๗ นั้นบริษัท บางกอกคริสตัล จำกัดอุตสาหกรรมภายในผู้ผลิตสินค้าบล็อกแก้วและเป็นผู้ผลิตสินค้าชนิดเดียวกันที่มีสิทธิตามมาตรา๑๓ และมาตรา ๓๖ แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ ได้ยื่นคำร้องขอต่อกรมการค้าต่างประเทศขอให้คณะกรรมการดำเนินการพิจารณาขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นภายใต้พิกัดอัตราศุลกากรประเภทที่๗๐๑๖.๙๐๐๐ ต่อไปอีกเป็นระยะเวลา ๓ ปีเนื่องจากยังไม่สามารถปรับตัวเพื่อลดต้นทุนให้แข่งขันกับสินค้าจากต่างประเทศได้ ซึ่งคณะกรรมการพิจารณามาตรการปกป้องตามพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ ได้มีคำวินิจฉัยเมื่อวันที่ ๒๑ พฤศจิกายน พ.ศ. ๒๕๕๕ ว่า คำขอของบริษัทบางกอกคริสตัล จำกัดมีหลักฐานแสดงว่าบริษัทอยู่ระหว่างการปรับตัวเพื่อเพิ่มความสามารถในการแข่งขันกับสินค้านำเข้าจากต่างประเทศจึงเห็นควรให้เปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นตามคำขอดังกล่าวอาศัยอำนาจตามความในมาตรา ๑๘ และมาตรา ๓๖แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐อธิบดีกรมการค้าต่างประเทศออกประกาศเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นไว้ดังต่อไปนี้ข้อ ๑ ประกาศนี้เรียกว่าประกาศกรมการค้าต่างประเทศ เรื่อง เปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นพ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ สินค้านำเข้าที่ถูกไต่สวนสินค้าบล็อกแก้ว ซึ่งมีลักษณะเป็นก้อนสี่เหลี่ยม ใช้ตกแต่งอาคารสถานที่นำเข้ามาภายใต้พิกัดอัตราศุลกากรประเภทที่ ๗๐๑๖.๙๐๐๐ข้อ ๔ วันเริ่มทบทวนการทบทวนเริ่มตั้งแต่วันที่ประกาศนี้มีผลใช้บังคับข้อ ๕ ข้อมูลเบื้องต้นเกี่ยวกับการนำเข้าสินค้าที่เพิ่มขึ้นและความเสียหายบริษัท บางกอกคริสตัล จำกัด ผู้ยื่นคำขอและเป็นผู้ผลิตสินค้าชนิดเดียวกันที่มีผลผลิตในสัดส่วนร้อยละ๑๐๐ ของปริมาณการผลิตภายในประเทศขณะยื่นคำขอ ซึ่งในคำขอของบริษัทเห็นได้ว่ามีความจำเป็นต้องขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นต่อไปอีกเพื่อป้องกันมิให้เกิดความเสียหายโดยมีหลักฐานข้อเท็จจริงปรากฏ ดังนี้๕.๑ การนำเข้ามีการนำเข้าสินค้าบล็อกแก้วภายหลังการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นในปี พ.ศ. ๒๕๕๔ มีปริมาณเพิ่มขึ้นคิดเป็นร้อยละ ๑๐.๑๓ เมื่อเปรียบเทียบกับปี พ.ศ.๒๕๕๒ โดยมีข้อสังเกตว่าการนำเข้าในปี พ.ศ. ๒๕๕๓มีปริมาณเพิ่มสูงขึ้นอย่างมีนัยสำคัญคิดเป็นร้อยละ ๑๒๓.๔๓ เมื่อเปรียบเทียบกับปีพ.ศ. ๒๕๕๒ซึ่งเป็นสาเหตุอันควรเชื่อได้ว่าเป็นการเร่งนำเข้าเพื่อนำมาจำหน่ายภายหลังการบังคับใช้มาตรการทั้งนี้ ปริมาณนำเข้าเฉลี่ยแต่ละปียังคงอยู่ในระดับที่ส่งผลกระทบทางด้านการแข่งขันทางการค้าต่ออุตสาหกรรมภายใน๕.๒การปรับตัวเพื่อเพิ่มประสิทธิภาพในการผลิตและความเสียหายที่เกิดแก่อุตสาหกรรมภายใน(๑) เมื่อพิจารณาจากปัจจัยทั้งหมดที่เกี่ยวข้องโดยเฉพาะส่วนแบ่งการตลาดของสินค้านำเข้าที่เพิ่มขึ้น การเปลี่ยนแปลงของระดับการขายระดับผลผลิต ระดับผลิตภาพ ระดับกำลังการผลิตที่ใช้จริง ระดับกำไรและขาดทุนและระดับการจ้างงาน รวมทั้งปริมาณสินค้าคงเหลือของอุตสาหกรรมภายในแล้วพบว่าอุตสาหกรรมภายในอยู่ระหว่างดำเนินการตามแผนปรับตัวเพื่อเพิ่มประสิทธิภาพในการผลิตซึ่งสามารถเพิ่มระดับผลผลิตและระดับผลิตภาพให้สูงขึ้นทำให้ระดับการขายและส่วนแบ่งการตลาดของอุตสาหกรรมภายในเพิ่มสูงขึ้นแต่ยังคงต่ำกว่าเป้าหมายที่กำหนดไว้ส่งผลให้สินค้าคงคลังมีแนวโน้มสูงขึ้นและอุตสาหกรรมภายในมีผลขาดทุนสะสมตั้งแต่ปีพ.ศ. ๒๕๕๒ ถึงเดือนกันยายน พ.ศ. ๒๕๕๕(๒) อุตสาหกรรมภายในอยู่ในระหว่างการปรับตัวเพื่อเพิ่มประสิทธิภาพในการผลิตและความเสียหายที่เกิดแก่อุตสาหกรรมภายในเป็นผลมาจากการนำเข้าสินค้าที่เพิ่มขึ้นข้อ ๖ การเสนอหลักฐานเอกสาร และแสดงความเห็นสนับสนุนหรือโต้แย้งคำขอให้ผู้นำเข้า ผู้ส่งออก และผู้มีส่วนได้เสียอื่น ๆ ที่ประสงค์จะแสดงความเห็นสนับสนุนหรือโต้แย้งคำขอของผู้ยื่นคำขอแสดงความเห็นดังกล่าวเป็นหนังสือพร้อมหลักฐานเอกสารที่เกี่ยวข้องต่อกรมการค้าต่างประเทศหรืออาจแจ้งความจำนงเป็นหนังสือเพื่อขอเข้าร่วมแสดงความเห็นด้วยวาจาภายใน ๑๕ วันนับแต่วันที่ประกาศนี้มีผลใช้บังคับข้อ ๗ การขอรับข้อมูลเกี่ยวกับคำขอให้พิจารณาขยายเวลาการบังคับใช้มาตรการปกป้องให้ผู้ที่ประสงค์จะขอรับข้อมูลเกี่ยวกับคำขอให้พิจารณาขยายเวลาการบังคับใช้มาตรการปกป้องยื่นคำขอเป็นหนังสือได้ที่สำนักปกป้องและตอบโต้ทางการค้า กรมการค้าต่างประเทศ เลขที่๔๔/๑๐๐ ถนนนนทบุรี ๑ อำเภอเมือง จังหวัดนนทบุรี รหัสไปรษณีย์ ๑๑๐๐๐ หมายเลข โทรศัพท์๐๒๕๔๗ ๔๗๓๘ หมายเลขโทรสาร ๐๒๕๔๗ ๔๗๔๑ประกาศณ วันที่ ๑๔ ธันวาคม พ.ศ. ๒๕๕๕ปราณี ศิริพันธ์อธิบดีกรมการค้าต่างประเทศปริยานุช/ผู้จัดทำ๒๐ ธันวาคม๒๕๕๕ณัฐพร/ผู้ตรวจ๒๐ ธันวาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๘๙ ง/หน้า ๓๗/๑๘ ธันวาคม ๒๕๕๕